ธปท.ยันไม่ห้ามแบงก์ไทยทำธุรรมการเงินกับอิหร่าน
ธปท.ยืนยันธนาคารพาณิชย์ไทยทำธุรกรรมกับชาวอิหร่านได้ตามปกติ แค่กำชับให้ปฏิบัติตามมติครม.กรณีบุคคลที่ระบุชื่อในบัญชีสหประชาชาติเท่านั้น
11 ส.ค. 2560

ธปท.ยืนยันธนาคารพาณิชย์ไทยทำธุรกรรมกับชาวอิหร่านได้ตามปกติ แค่กำชับให้ปฏิบัติตามมติครม.กรณีบุคคลที่ระบุชื่อในบัญชีสหประชาชาติเท่านั้นนายสมบูรณ์ จิตเป็นธม ผู้ช่วยผู้ว่าการสายนโยบายสถาบันการเงิน ธนาคารแห่งประเทศไทย(ธปท.) เปิดเผยว่า ตามที่ปรากฏข่าวว่า ธปท. มีคำสั่งห้ามไม่ให้สถาบันการเงิน (สง.) ในประเทศไทยทำธุรกรรมทางการเงินกับชาวอิหร่าน นั้น ไม่เป็นความจริง ธปท. ขอแจ้งให้ทราบ ดังนี้1. ประเทศไทยถือปฏิบัติตามข้อมติของคณะมนตรีความมั่นคงของสหประชาชาติ เช่นเดียวกับสมาชิก ประเทศอื่นๆ ของสหประชาชาติ2. หนังสือเวียนของ ธปท.เป็นการกำชับให้ สง.ถือปฏิบัติ ตามมติคณะรัฐมนตรี (ครม.) ที่ให้งดการทำธุรกรรมเฉพาะกับบุคคลที่มีรายชื่อปรากฏอยู่ใน sanction list ของสหประชาชาติ  ไม่มีการห้ามทำธุรกรรมกับคนสัญชาติใดสัญชาติหนึ่ง หรือนักท่องเที่ยวที่ถือหนังสือเดินทางจากประเทศใดประเทศหนึ่งเป็นการเฉพาะ และจากการตรวจสอบพบว่า นักท่องเที่ยวจากอิหร่านยังสามารถแลกเงินกับธนาคารพาณิชย์อื่นได้ตามปกติ3. ได้สั่งการให้ธนาคารพาณิชย์ที่ปรากฏในข่าวเร่งดำเนินการสอบสวน และชี้แจงข้อเท็จจริงให้ทราบโดยเร็วว่าเหตุใดจึงมีการปฏิบัติตามที่ปรากฏเป็นข่าว